Obertes les inscripcions per a veure la Mostra — Pagina 66, Noticias de Alcoy y de El Comtat
TOT ARTS ESCÈNIQUES
El director, Miquel Santamaria, espera una afluència similar a anys anteriors.
La Mostra de Teatre d’Alcoi ha encetat la fase d’inscripció per als professionals de les arts escèniques i per a la premsa que cobrirà l’edició.
Aquest termini, que finalitza el 13 de maig, representa un pas més en l’organització d’aquest certamen en el qual participaran, vint-i-tres companyies, de huit comunitats autònomes, amb àmplia presència valenciana, des del 26 de maig a 1 de juny.
Els agents culturals els professionals de les arts escèniques són el factor més important de la Mostra de teatre d’Alcoi, aparador de la producció valenciana complementada per companyies de molt diversa preferència. El director de la Mostra, Miquel Santamaria, ha afirmat que “sembla que l’afluència d’inscripcions estarà al mateix nivell que altres anys i és que l’esforç que fem en la difusió perquè ningú es quede fora és molt important”.
Enguany, els espais de la Mostra s’amplien al Passeig Cervantes i a la Placeta Ferrandiz i Carbonell, a més de la Plaça de Dins. Això permet la incorporació de dos espectacles itinerants i també dos musicals de gran format a l’aire lliure, per a les vesprades i nits dels dies 30 i 31 de maig. El Teatre Calderón albergarà una important aportació de la Dansa més recent, amb muntatges reconeguts i premiats de Maduixa, Sol Picó i Fernando Hurtado, mentre que el teatre de text ens farà retrobar-nos amb el clàssic Moby Dick i amb la actualitat social de ‘Els nostres’.
La presentació de l’informe del Circuit Teatral Valencià tornarà a la Mostra d’Alcoi i el dimarts 29 serà quan coneixerem les dades anuals d’espectacles i públic. La Coordinadora de Ferias de Artes Escénicas del Estado (COFAE) estarà, com sempre, present en l’aparador professional amb dues activitats.
Compromís farà primàries obertes
Jornada de portes obertes en El Romeral
La Pujada a la Penya el Frare suma set edicions
Tot preparat per a la XIX Jornada de Sociolingüística
L'interior del Grup de Danses Carrascal